
ประกาศเทศบาลตำบลบางปะกงพรหมเทพรังสรรค์
เรื่อง  สอบราคาโครงการจ้างเหมาจัดทำถังน้ำ (สแตนเลส)
สำหรับรถดับเพลิง หมายเลขทะเบียน ๘๑-๘๖๐๑ ฉะเชิงเทรา
……………………………………..
ด้วยเทศบาลตำบลบางปะกงพรหมเทพรังสรรค์ อำเภอบางปะกง จังหวัดฉะเชิงเทรา มีความประสงค์จะสอบราคาโครงการจ้างเหมาจัดทำถังน้ำ (สแตนเลส)สำหรับรถดับเพลิง หมายเลขทะเบียน ๘๑-๘๖๐๑ ฉะเชิงเทรา รายละเอียดคุณลักษณะเฉพาะพัสดุแนบท้ายประกาศสอบราคาจ้าง ลงวันที่ ๘ สิงหาคม ๒๕๕๗ ราคากลางจำนวน ๑,๐๐๐,๐๐๐ บาท (หนึ่งล้านบาทถ้วน)
                        ผู้มีสิทธิเสนอราคาจะต้องมีคุณสมบัติ ดังต่อไปนี้
๑. เป็นนิติบุคคล/บุคคลธรรมดา ผู้มีอาชีพรับจ้างงานที่สอบราคาดังกล่าว
๒.ไม่เป็นผู้ถูกระบุชื่อไว้ในบัญชีรายชื่อผู้ทิ้งงานของทางราชการหรือของหน่วยการบริหารราชการ                  ส่วนท้องถิ่นและได้แจ้งเวียนชื่อแล้ว
๓. ไม่เป็นผู้ได้รับเอกสิทธิ์หรือความคุ้มกันซึ่งอาจปฏิเสธไม่ยอมขึ้นศาลไทย  เว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น
๔. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่เทศบาลตำบลบางปะกงพรหมเทพรังสรรค์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการประกาศสอบราคาครั้งนี้

กำหนดยื่นเอกสารสอบราคา ระหว่างวันที่ ๘ สิงหาคม ๒๕๕๗ ถึง วันที่ ๒๕ สิงหาคม ๒๕๕๗                    เวลา ๐๘.๓๐ – ๑๖.๓๐ น. ที่งานพัสดุและทรัพย์สิน กองคลัง เทศบาลตำบลบางปะกงพรหมเทพรังสรรค์ ยกเว้นวันที่ ๑๓ สิงหาคม ๒๕๕๗ ยื่นซองเสนอราคา ณ ศูนย์จัดซื้อจัดจ้างท้องถิ่นอำเภอบางปะกง ระหว่างเวลา ๐๘.๓๐ น. ถึง ๑๖.๓๐ น. โดยถือเอานาฬิกาของทางราชการเป็นสำคัญ

กำหนดเปิดซองสอบราคา ในวันที่ ๒๖ สิงหาคม ๒๕๕๗ เวลา ๑๐.๐๐ น. เป็นต้นไป ณ ศูนย์จัดซื้อจัดจ้างท้องถิ่นอำเภอบางปะกง

                       ผู้สนใจติดต่อขอซื้อเอกสารสอบราคาเลขที่ ๑๖/๒๕๕๗ ราคาชุดละ ๕๐๐ บาท (ห้าร้อยบาทถ้วน)                
ระหว่างวันที่ ๘ สิงหาคม ๒๕๕๗ ถึง วันที่ ๒๕ สิงหาคม ๒๕๕๗ ได้ที่งานพัสดุและทรัพย์สิน กองคลังเทศบาลตำบลบางปะกงพรหมเทพรังสรรค์ หรือสอบถามทางโทรศัพท์หมายเลข ๐-๓๘๕๓-๑๕๕๓-๔ ในวันและเวลาราชการหรือตรวจสอบข้อมูลทางเว็บไซต์ที่ www.bangpakongcity.go.th โดยตรง

                        ประกาศ  ณ  วันที่  ๘  เดือน  สิงหาคม  พ.ศ. ๒๕๕๗

จรัญ งาสุวรรณ์
(นายจรัญ งาสุวรรณ์)
นายกเทศมนตรีตำบลบางปะกงพรหมเทพรังสรรค์
